প্রতিবেদনে আরো বলা হয়েছে, যেকোনো ঝড় ও দুর্যোগ থেকে রক্ষা পেতে সারা দেশে সাড়ে পাঁচ হাজার আশ্রয়কেন্দ্র নির্মাণের কথা থাকলেও করা সম্ভব হয়েছে চার হাজার। সংসদে নারীর প্রতিনিধিত্ব ৩৩ শতাংশে উন্নীত করার কথা থাকলেও করা হয়েছে ২৫ শতাংশ। ২০১০ সালে আদালতগুলোতে মামলা ছিল ১০ লাখ। সেটি কমানোর প্রতিশ্রুতি থাকলেও উল্টো বেড়েছে। কমিশন বলছে, সারা দেশে এখন ৩১ লাখ মামলা বিচারাধীন। সারা দেশে বনায়ন ১৫ শতাংশ করার কথা থাকলেও সেটি অর্জন হয়েছে ১১ শতাংশ। উল্লেখ্য, ষষ্ঠ পঞ্চবার্ষিক পরিকল্পনার এমন পূর্ণতা-অপূর্ণতার মধ্যে দেশে এখন সপ্তম পঞ্চবার্ষিক পরিকল্পনা (২০১৬-২০) বাস্তবায়নের কাজ চলছে।